Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: rendjérõl szóló 26/2001. (VII. 27.) OM rendelet elõírásai
Paragraph Index: 381

5. A szakmai vizsga értékelése Eredményes vizsgát tett az a vizsgázó, aki szakmai elméletbõl és szakmai gyakorlatból legalább elégséges eredményt ért el. Sikertelen a szakmai vizsga, ha a vizsgázó az írásbeli, a gyakorlati vagy a szóbeli vizsgarészen bármelyik tantárgyból elégtelen érdemjegyet, illetve osztályzatot kapott. Igazoltan elmulasztott, vagy valós indokkal megszakított vizsgát követõen pótlóvizsga tehetõ. Minden egyéb mulasztott vagy sikertelen vizsga csak javítóvizsgával ismételhetõ. Javító-, illetve pótlóvizsgát csak a mulasztott vagy sikertelen vizsgatárgyból, illetve vizsgarészbõl kell tenni. Javító-, illetve pótlóvizsgára egyaránt a jelölt kérelme alapján már a következõ vizsgaidõszakban sor kerülhet. A szakmai elméleti vizsga értékelése: A szakmai elméleti vizsga osztályzatát az írásbeli és a szóbeli vizsga érdemjegyeinek számtani átlaga adja. Az írásbeli vizsgarészt az útmutató alapján egy érdemjeggyel kell értékelni. Az írásbeli vizsgarész érdemjegye az Igazgatási és jogi ismeretek, az Okmányirodai ügyvitelialkalmazási ismeretek, valamint a Szervezés és kommunikáció tantárgyak eredményének számtani átlaga adja. Az Igazgatási és jogi ismeretek, illetõleg az Okmányirodai ügyvitel-alkalmazási ismeretek érdemjegyeit az egyes modulok számtani átlaga adja. Eredménytelen az írásbeli vizsgarész, ha bármelyik modul eredménye nem éri el az elégséges szintet. A szóbeli vizsgarészt egy érdemjeggyel kell értékelni. A szóbeli vizsgán a vizsgázó feleletét tantárgyanként külön érdemjeggyel kell értékelni. A szóbeli vizsga eredményérõl a vizsgabizottság dönt. A szóbeli vizsgarész akkor eredményes, ha a vizsgázó minden tantárgyból legalább elégséges osztályzatot kapott. A szakmai gyakorlati vizsga értékelése: A szakmai gyakorlati vizsgát egy osztályzattal kell értékelni. A gyakorlati vizsgarész tantárgyankénti érdemjegyeinek számtani átlaga adja a vizsga szakmai gyakorlati osztályzatát.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes